b'\n_START_ARTICLE_\nEesti Ajalooliste Laevade Selts\n_START_PARAGRAPH_\nEesti Ajalooliste Laevade Selts on mittetulundus\xc3\xbching, mille tegevuse peamine eesm\xc3\xa4rk on kaitsta ajalooliste laevade s\xc3\xa4ilimist ja k\xc3\xa4igushoidmist.\n_START_SECTION_\nEesm\xc3\xa4rk\n_START_PARAGRAPH_\nEALS-i tegevuse peamine eesm\xc3\xa4rk on kaitsta ajalooliste laevade s\xc3\xa4ilimist kui rahvusliku merekultuuri p\xc3\xa4randi aardeid. Samuti on hoida, edendada ja propageerida meres\xc3\xb5itu ja merekultuuri, taastada \xc3\xbcldsuse huvi mere vastu. Seltsi eesm\xc3\xa4rk on t\xc3\xb5sta noorte huvi meremehe kutse vastu ja tekitada huvi meres\xc3\xb5iduajaloo ja laevaehituse vastu.\n_START_SECTION_\nAjalugu\n_START_PARAGRAPH_\nSelts asutati 2004. aasta veebruaris vajadusest luua seaduslik v\xc3\xb5imalus ajalooliste laevade kasutamiseks Eesti lipu all. Need laevad ei vasta t\xc3\xa4nap\xc3\xa4evastele meres\xc3\xb5iduohutusn\xc3\xb5uetele, kuid kulude katmiseks on vaja v\xc3\xb5imalust nende laevadega raha teenida, n\xc3\xa4iteks reisijaveoga. _NEWLINE_Muude tegevuste hulgas on selts osalenud alates 2007. aastast merep\xc3\xa4evade korraldamises Tallinnas, 2008. aastal liitusid korraldajatega linnavalitsus ja Tallinna Sadam.'